fr hu hu hu hu hu hu hu hu hu hu es hu hu hu hu hu es de hu hu es hu pt hu pt fr hu hu de hu hu hu hu hu en hu fr en es en hu hu hu hu lt hu en hu hu en hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu cs hu hu hu hu hu hu hbs_lat hu hu hu hu hu hu hu hu hu hu en hu hu en hu hu hu hu hu en hu en hu hu hu hu hu en hu en hu hu hu hu en hu en en hu hu hu en hu en hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu en en hu en en en en es hu en hu hu es es en en en en en en hu en nl en en en en nl en hu en hu en en en hu hu en hu hu fr en hu en fr en en en fr en hu de fr cs en en en hu hu de hu hu hu hu hu hu hu de es en hu en en hu fr en en hu es en hu en en en hu en hu en en en hu fr en en hu en hu en en hu en en hu fr en en hu fr en en hu en en hu fr en en hu en en hu fr en en hu hu en hu fr en en hu en hu hu hu hu fr es en hu de es en hu en es en hu fr en en hu en hu en hu en hu en hu hu hu hu de es en hu en hu en hu hu hu hu fr en en hu en hu en hu hu hu hu fr en en hu en en hu en en hu es en hu fr hu fr en en hu es en hu fr hu fr en hu fr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu en uk hu hu hu hu hu hu hu hu hu hu hu hu hu hu
Christina Maria Aguilera (New York, 1980. december 18. –) hatszoros Grammy-díjas amerikai popénekes, dalszövegíró és színésznő. A televízióban először a Star Search program jelöltjeként mutatkozott be, majd a Disney Channel The New Mickey Mouse Club című műsorában szerepelt 1994-ig. 1998-ban miután elkészítette a Mulan című Disney rajzfilm betétdalát, a "Reflection" című felvételt, az énekesnő lemezszerződést kötött az RCA Records kiadóval.[1]
1980. december 18. (41 éves)
Jordan Bratman (2005. november 19. – 2011. április 15., Napa Valley AVA)
North Allegheny Intermediate High School
Pop, dzsessz, blues, latin, hiphop, R&B, rock
Ricky Martin, Pink, Nelly, Herbie Hancock, Nicki Minaj, Maroon 5, Pitbull, A Great Big World
Grammy-díj a legjobb új előadónak (Shelby Lynne, Lauryn Hill, 2000 Grammy Awards, 2000)
Latin Grammy Award for Best Female Pop Vocal Album (Mi reflejo, 2001)
Grammy-díj a legjobb popénekesi együttműködésért (Lady Marmalade, 2002 Grammy Awards, 2002)
Grammy-díj a legjobb női popénekes teljesítményért (Beautiful, 2004 Grammy Awards, 2004)
Grammy-díj a legjobb női popénekes teljesítményért (Ain't No Other Man, 2007 Grammy Awards, 2007)
Grammy-díj a legjobb popduó vagy -együttes teljesítményért (Say Something, 57. Grammy-gála, 2015)
csillag a Hollywoodi Hírességek Sétányán
énekes, dalszerző, színésznő, táncos, televíziós személyiség
A Wikimédia Commons tartalmaz Christina Aguilera témájú médiaállományokat.
Első nagylemezével (Christina Aguilera, 1999) vált ismertté, melyről három kislemeze, a "Genie In A Bottle", a "What a Girl Wants" és a "Come On Over Baby (All I Want Is You)" is a Billboard Hot 100 lista első helyén végzett. Ezt követően latin pop albuma (Mi reflejo, 2000) és számos duett hozta meg a világhírt. Harmadik stúdióalbuma, egy karácsonyi album, a My Kind of Christmas 2000-ben jelent meg.[1]
2002-ben miután menesztette menedzserét, átvette negyedik, Stripped című nagylemezének kreatív irányítását. Az albumról megjelent második maxi, a "Beautiful" mindamellett, hogy kritikusok között széles körben elismerést váltott ki, a dallal a 2004-es Grammy-díjátadón megnyerte a legjobb női popénekesnek járó díjat is.[1]
Aguilera ötödik stúdióalbuma (Back to Basics, 2006) soul, jazz és blues elemeket tartalmazott. Három világsláger került kiadásra az albumról, az "Ain't No Other Man", a "Hurt", valamint a "Candyman" című felvételek.[1]
Az énekesnő hatodik nagylemeze (Bionic) 2010 júniusában jelent meg. A hosszú szünetet követő nagylemez végül kereskedelmileg rosszul teljesített az albumot követő kislemezekkel együtt.[1]
2011-ben Aguilera ismét világsikert ért el, mikor a Maroon 5 együttessel közösen kiadta a "Moves Like Jagger" nevű kislemezt. A dal számos országban vezette a toplistát, többek között az Egyesült Államokban is, ahol a felvételnek köszönhetően Aguilera ötödik Billboard Hot 100 listavezető dalát szerezte meg.[1]
2012 novemberében jelent meg Lotus című nagylemeze. Az első kislemezt, a "Your Body"-t az albumot megelőzve szeptemberben kiadták.[1]
Énekesi karrierje mellett filmes és televíziós karrierbe is kezdett. 2010-ben a Díva című mozifilmben szerepelt Cher mellett. 2011-ben az amerikai The Voice nevű televíziós tehetségkutató verseny bírája lett Adam Levine, Blake Shelton és Cee Lo Green társaságában.[1][2]
1.1 1980–1998: A kezdetek, Mickey Mouse Club
1.2 1999–2001: Debütáló album: Christina Aguilera
1.3 2002–2003: Új menedzsment, Stripped album, házasság
1.4 2004–2009: Ötödik album: Back to Basics, terhesség
1.5 2010–2011: Bionic, Díva, válás
1.6 2012–2017: The Voice zsűritag, hetedik szólóprojekt: Lotus, sikerek, újabb terhesség
1980–1998: A kezdetek, Mickey Mouse ClubSzerkesztés
Félig ecuadori származású, apja őrmester volt a hadseregnél, édesanyja pedig, aki ír, német, walesi és holland gyökerekkel bír, zongoraművésznő, aki az ifjúsági szimfonikus zenekarral egész Európát bejárta. Christina 18 évesen már a fél világot megismerte, hosszabb-rövidebb ideig élt Japánban, Floridában, Texasban és New Jerseyben, mielőtt Wexfordban végleg letelepedtek. „Mióta az eszemet tudom, mindig arra vágytam, hogy a színpadon állhassak” – jelentette ki.[3]
1992-ben csatlakozott a Disney Channelen futó The New Mickey Mouse Clubhoz, ahol Justin Timberlake és Britney Spears mellett is gyakran feltűnt. 1994-ben kezdődött el zenei pályafutása, amikor Japánban Keizo Nakanishivel elkészítette az All I Wanna Do című duettet. Miután 1998-ban visszatért az Egyesült Államokba, felkérték a Mulan című Disney-film betétdalának, a Reflection-nek az elkészítésére. A dal jó kritikákat kapott, még a Golden Globe jelöltjei között is szerepelt animációs filmhez készült legjobb zene kategóriában.[3][4]
Christina Aguilera viaszszobra a Madame Tussaud panoptikumában
1999–2001: Debütáló album: Christina AguileraSzerkesztés
Bővebben: Christina Aguilera (album)
1998-ban Christina szerződést kötött az RCA Records lemezcéggel, majd nem sokkal később megjelent Aguilera nevét viselő debütáló albuma. A felvételről megjelent dalai közül sorrendben három, a "Genie in a Bottle", a "What a Girl Wants", és az "Come On Over Baby (All I Want Is You)" is listavezető lett az Egyesült Államokban. Köszönhetően az album sikerének, az énekesnő elnyerte a legjobb új előadónak járó Grammy-díjat.[1][5]
2000-ben elkészítette spanyol nyelvű albumát Mi reflejo címmel illetve egy karácsonyi album is kiadásra került My Kind of Christmas címmel. Ugyanebben az évben #4 lett a Maxim magazin a világ 100 legszexisebb nője listán.[6] 2001-ben Lil' Kimmel, Pinkkel és Mýával közösen feldolgozták a Moulin Rouge! című filmhez Patti LaBelle Lady Marmalade című dalát. A dal öt hétig vezette az amerikai Billboard Hot 100 slágerlistát, és 11 másik országban is listaelső volt. A feldolgozásért mind a négy énekes Grammy-díjat kapott. A Moulin Rouge dal mellett Ricky Martin is felkérte egy duettre, a "Nobody Wants to Be Lonely" című legújabb maxiján.[1]
Bár a Christina Aguilera album megalapozta az énekesnő karrierjét mint szólóénekes, Christina elégedetlen volt azzal az imázzsal, melyet menedzsmentje erőltetett rá. Elmondása szerint az a "bubble gum" pop stílus amely tökéletesen igazodott a trendhez, mondvacsinált és egyáltalán nem fedi valódi személyiségét. Ennek is köszönhető, hogy végül következő stúdióalbuma előkészítése közben menesztette menedzserét.[7]
2002–2003: Új menedzsment, Stripped album, házasságSzerkesztés
Aguilera énekel a Stripped világ körüli turné egyik állomásán
2002-ben Christina kiadta Stripped című stúdióalbumát. A felvétel jelentős stílusváltás volt előző munkáihoz képest. Az albumon egy új eddig nem ismert Augilerával találkozhatunk, bemutatva egy sokkal inkább hihető, emberibb, ugyanakkor szemtelen és erotikus oldalát is. A korongról öt kislemez került kiadásra. Elsőként a "Dirrty" című felvétel jelent meg, melynek provokatív videója, a televíziós csatornák kedvence lett, és az Egyesült Államokat leszámítva, világszerte top 10-ben végzett. Az igazi áttörést azonban a második maxi a "Beautiful" jelentette a kislemezlistákon. A felvétel Európa szerte listavezető lett, míg Amerikában éppenhogy lemaradt az első helyről. Végül a dalért a 2003-as Grammy díjátadón az énekesnő megkapta a legjobb pop vokál díját.[5] Még további három kislemez követte a "Beautiful" dal kiadását: a "Fighter", a "Can't Hold Us Down" melynek remix verzióján Lil' Kim rappelt, végül pedig a "The Voice Within" című szám. A sikerszámoknak köszönhetően az album több mint két évig volt jelen a fontosabb nemzetközi listákon.[7] A Stripped című albumból napjainkig több mint 12 millió példány kelt el.[8]
2003-ban Christina Aguilera először Justin Timberlake-kel közösen turnézott. Az együttes projektnek, albumaik után a Justified/Stripped nevet adták. 2003 végén útjaik külön váltak Christina egymaga indult világkörüli The Stripped World Tour című turnéjára európai, japán, valamint ausztrál állomásokkal.[9]
2002-ben találkozott első férjével, Jordan Bratmannel (született 1977. június 4-én), akivel akkor az Azoff Music Management cégnél dolgozott. Irving Azoff, Christina menedzsere mutatta be őket egymásnak. Esküvőjük 2005. november 19-én volt a kaliforniai Napa Valleyben, 130 meghívott vendég előtt. Christina egy Christian Lacroix által tervezett ruhában állt az oltár elé. A vendégeket megkérték, hogy ajándék helyett inkább adakozzanak a Katrina és Rita hurrikán áldozatainak hozzátartozói részére.[10]
2004–2009: Ötödik album: Back to Basics, terhességSzerkesztés
Bővebben: Back to Basics
Christina Aguilera 2006-ban Sanremóban
Christina Aguilera ötödik albuma a Back to Basics 2006-ban jelent meg. Az énekesnő elmondása szerint az album a húszas-harmincas évek jazz, blues és soul hangzását ötvözi modern stílusban.[11] A lemez többségében jó kritikákat kapott, dicsérve annak két évszázadot átívelő régiest és modernt ötvöző stílusát, bár sokan kritizálták, hogy a felvétel túlságosan terjedelmesre és helyenként összefüggéstelenre sikerült.[12] Az Allmusic egyik kommentátora az albummal kapcsolatban kifejtette: Úgy tűnik, hogy Christinának először tényleg le kellett süllyednie egy "Dirrty" szintjére, ki kellett ezt adnia magából, hogy visszatérhessen saját hangzásával, olyannal, ami magabiztos, stílusos, de egyben szexi is.[13] A Back to Basics lemezről három híresebb maxi került kiadásra. Elsőként az "Ain't No Other Man" című kislemez, majd a "Hurt" végül pedig a "Candyman". Mindhárom felvétel kiválóan szerepelt a kislemezlistákon az Egyesült Államokban és nemzetközileg egyaránt.[7] Az albumból napjainkig körülbelül 4,5 millió példány kelt el, ebből 1,7 millió az USA-ban.[14] A felvételt népszerűsítendő Aguilera 2006-ban ismét világkörüli turnéra indult, melyhet 2007-ben 47 amerikai állomás egészített ki. A turné a Back to Basics Tour név alatt futott.[15] Az album és turné mellett az énekesnő ezúttal több más előadó felvételéhez is kölcsönözte hangját. Ezek közül a legismertebb a Diddy nevű rapper által készített "Tell Me" nevű maxi.[16] Christina, levelet írt rajongóinak, hogy így köszönje meg a Back to Basics sikerét, ezt hivatalos oldalán lehetett megtekinteni. Az üzenet mellé a Back to Basics korongról jól ismert "Save Me From Myself" című dalhoz készült videó is felkerült. A videó eddig sohasem látott részleteket tartalmaz Christina esküvőjéről.
Aguilera 2007 novemberében bejelentte, hogy első gyermekét várja. Késő terhessége során eladta állapotos fotósorozatát a Marie Claire magazinnak. A képek láttán felkérték, hogy vetkőzzön le a Playboy magazinnak is, de ezt elutasította. 2008. január 12-én, este 10 órakor megszületett Max Liron Bratman, Christina első gyermeke.
2010–2011: Bionic, Díva, válásSzerkesztés
Christina Aguilera csillaga a Hollywood Walk of Fame-en
2010-ben megjelent Christina Bionic című albuma.[1] A felvételt több negatív kritika érte. Allison Stewart a The Washington Post riportere szerint az album, zajos és generikus, de a legnagyobb csalódás azonban Christina Aguilera különleges hangjának elhanyagolása.[17] Más kritikusok az albumot hallgatva úgy érzékelték, hogy Aguilera kétségbeesetten próbál igazodni a jelenlegi trendekhez azonban sikertelenül.[18][19] Az album első maxilemeze a "Not Myself Tonight", melynek videóját szintén rengeteg negativ kritika érte, rosszul teljesített a listákon, csakúgy mint az azt követő "Woohoo","You Lost Me", illetve "I Hate Boys" felvételek. Napjainkig ez az énekesnő legkevesebb példányban eladott lemeze.[20][21] Christina Aguilera ugyan bejelentette, hogy ezzel az albummal is turnézni fog, ezt azonban később lemondta azzal magyarázva hogy új lemeze, a Bionic túl sok energiáját felemésztette, és filmes felkérése is lett.[22] Magyar szempontból az album érdekessége még, hogy a "Woohoo" című második maxilemez, melyen egyébként Nicki Minaj rapje hallható, Kovács Kati Add Már Uram az Esőt nevű számából is tartalmaz egy részletet.[23]
2010. október 12-én bejelentette : szakított férjével akivel 8 éve jártak és 4 éve voltak házasok. A hírt először az amerikai US Magazine közölte, amely szó szerint idézte Christinát : „Bár szakítottunk Jordannel, a fiunk Max iránti elkötelezettségünk erősebb mint valaha.” Azért, hogy a gyermek minél könnyebben átvészelje ezt az időszakot, az énekesnő még a Díva filmzenéjének felvételére is magával vitte kisfiát. „Mindent megtesz annak érdekében, hogy csodálatos anyja legyen a fiának. Nagyon sok dolga van, de lassan megtanulja, hogyan kell összehangolnia a karriert a magánélettel.[24] Miután kimondták a válást, Xtina új szerelemre talált Matthew Rutler személyében, aki asszisztensként dolgozott legelső filmjénél.[25] Christina 2010. november 15-én megkapta a Hollywood Walk of Fame sétány csillagát. Ugyanezen a napon jelent meg első filmje a Burlesque című musical, ami Magyarországon Díva néven futott. A filmben Cher-el együtt játszotta a főszerepet.[26]
2012–2017: The Voice zsűritag, hetedik szólóprojekt: Lotus, sikerek, újabb terhességSzerkesztés
2011 áprilisában Aguilera, Adam Levine, Blake Shelton és Cee Lo Green mellett a The Voice nevű zenés tehetségkutató verseny amerikai szériájának bírája lett.[27] A show ismét a meghozta sikert Christinának. Adam Levine-nel együtt a TV showban debütálták közös felvételüket a "Moves Like Jagger"-t, amely mindamellett, hogy több héten át vezette a Billboard Hot 100 listáját, szerte Európában is listavezető lett.[28] A szám Magyarországon is heteken át vezette a hivatalos magyar listát, a Mahasz Rádiós Top 40-t. A dal lett az énekesnő első listavezető száma itthon.[29]
Válása után több bulvár lap foglalkozott túlsúlyával, melyet még a Díva mozifilm forgatása közben kezdett felszedni.[30]
Christina Aguilera hetedik stúdióalbuma 2012. november 13-án jelent meg. Az albummal kapcsolatban Christina úgy nyilatkozott, hogy az egy ünnepélyes és vidám összeállítás. Az felvételen közreműködik például a The Voice tehetségkutató versenyből már jól ismert, Cee Lo Green és Blake Shelton is.[31]
Az első kislemez a "Your Body" című felvétel, nem lett óriási siker. Az Egyesült Államokban a dal a 34. helyen chartolt a Billboard Hot 100 listáján.[32] A második kislemez, a Blake Shelton közreműködésével készült "Just a Fool" című dal lesz.[33]
A lemez kiadását megelőzendő több internetes média cikkezett Aguilera állítólagos kirohanásáról, melynek célpontja saját menedzsmentje volt. A Billboard magazinban ezzel kapcsolatban a következőt olvashattuk: "Megmondtam a menedzsernek és az egész csapatnak, a testem a saját tulajdonom, úgyhogy jobb ha hozzászoknak, egy molett énekessel dolgoznak együtt." Később ugyanezeket az állításokat tagadta.[34]
2013 januárjában az énekesnő a Pitbull slágerében, a Feel This Momentben működött közre, a dal a Billboard Hot 100 lista élén végzett, ezzel visszahozva a korábbi sikereket. Év végén megjelent közös duettje az A Gret Big World formációval, a Say Something, amelyet jelöltek a 2015 februárjában megrendezett Grammy Díjátadóra is. A The Voice 5. szezon fináléjában Lady Gaga és Christina közösen adták elő Gaga egyik számát, a Do What U Wantot, amely 2014 január első napján megjelent Aguilera közreműködésével.
2014 februárjában barátja, Matthew Rutler eljegyezte, majd bejelentette, hogy újra várandós, márciusban pedig egy malajziai koncertjén azt is elújságolta, hogy kislányt vár. Lányának 2014. augusztus 17-én adott életet Los Angelesben, akit Summer Rain Rutler névre kereszteltek.
2015. február 8-án az A Great Big Worlddel közösen megnyerte a 6. Grammy-díját a Legjobb Pop Duo kategóriában.
Már második terhessége előtt bejelentette, hogy dolgozik egy új albumon, amihez ekkor még nem tűzött hivatalosan megjelenési időt. Elmondása szerint valami teljesen újat próbál alkotni.
Két évad kihagyása után visszatért a The Voice 8. epizódjába, ahol Nick Jonas segíti a munkáját.
Szerepet kapott az amerikai nagyszabású Nashville című sorozat 3. évadjában, amelyben egy Jade nevű énekesnőt alakít. A sorozat apropójából 2015. április 14-én kiadta a "The Real Thing" című számát, majd április 21-én a "Shotgun"-t, amelyeket a sorozathoz készített.
Május 20-án megjelent az "Anywhere But Here", amelyet a Finding Neverland darabhoz vett fel.
Az énekesnő bejelentette, visszatér a The Voice 10. évadjába és az új albumot 2016 elején szeretné megjelentetni. Az album végül Liberation címmel jelent meg 2018. június 15-én. A lemez a Billboard 200 hatodik helyén debütált. Az album népszerűsítése céljából megkezdte a Liberation Tour című amerikai turnéját, ami 2018 szeptemberétől novemberig tartott, és az X Tour elnevezésű európai turnét, ami pedig 2019 júliusától decemberig. 2019 októberében kiadta a Haunted Heart című dalt a számítógépes animációval készült Addams Family – A galád család (film, 2019) című filmhez, majd egy hónappal később a Fall on Me-t, amely második együttműködése az A Great Big World-del.
2020. március 6-án megjelentetett egy promóciós kislemezt a Royal Brave True-t a Mulan élőszereplős feldolgozásából, augusztusban pedig kiadta a Reflection újabb részletét.
Christina Aguilera előadja a "Dirrty" című számot, a Back to Basics tour egyik állomásán 2006-ban
Christina Aguilera hangja szoprán.[35] Sokan úgy tartják, hogy generációjának legjobb hangi adottságával rendelkező előadóművésze. Amikor a Blender Magazin 2007-ben összeállított egy listát ami a legjobb 22 énekhangot próbálta egy sorrendbe tömöríteni, Aguilera az 5. helyet szerezte meg, Freddie Mercury, Whitney Houston, valamint Bono mögött.[36] A listát az online magazin olvasóinak szavazatai alapján állították össze. A 49. Grammy díjátadón az énekesnő által előadott "It's A Man's Man's Man's World" dal verzióját, minden idők harmadik legnagyszerűbb Grammy gála előadásának tartják, Céline Dion "My Heart Will Go On", és a Green Day együttes "American Idiot" fellépése után. Egy interjúban Celine Dion Aguilerát korának talán legjobb énekesének nevezte.[37] A Rolling Stone Magazin is összeállított egy a világ legjobb énekeseit tömörítő listát, melyen a magazin 58. helyen említi Christina Aguilerát.[38] Annak ellenére, hogy hangját széles körben nagyra tartják, kritikusok gyakran negatív kritikaként azt is megjegyzik, hogy hajlamos a giccsre, és sokszor túlénekel dalokat.[39][40]
Aguilera előadja az "Ain't No Other Man" című dalt 2006-ban a Back to Basics Tour egyik állomásán
A szerelem Christina Aguilera zenéjének állandó témája, ugyanakkor írt dalokat más tárgyban is, mint hit, emancipáció, vagy gyász. Az énekesnő saját gyermekkorából is merített inspirációt így írva dalt például a családon belüli erőszakról. Christina egy vele készült interjúban arról beszélt, hogy fontosnak tartja a személyes tapasztalatokat, akármennyire is sötét vagy érzékeny dologról legyen szó, mert így esetleg "a hasonló élményekkel rendelkező személyek nem érzik magukat annyira egyedül".[41]
Aguilera karrierje során többszöri stílusváltáson ment keresztül. Első albuma, mely elmondása szerint soha nem fedte valódi személyiséget, úgynevezett "bubblegum" pop stílusban íródott. Második Stripped című nagylemezével, ennek élesen szembement, olyan stílusokat felvonultatva, mint a rock, soul, R&B és hiphop.[7]
Christina többször úgy fogalmazott, hogy nem szeret mindig a legnépszerűbb zenei producerekkel együtt dolgozni, mert azok sokszor nem veszik figyelembe az énekes saját észrevételeit. Többek között ezért szerződtette le az egyébként nem túl híres DJ Premier-t, hogy dolgozzanak együtt 2006-os Back to Basics albumán. Az album elsősorban élő hangszeres zenével készült jazz, illetve blues stílusban.[42]
A 2010-es Bionic album, electro pop zenei elemeket tartalmazott, melyet sok negatív kritika ért.[43]
Aguilera kedvence énekesnője Etta James, akinek At Last című dalát többször énekelte különböző koncerteken. Etta 2012-es temetésen felkérték, hogy adja elő az At Last című számot.[44][45] James mellett Christina Madonnát[46] és Janet Jackson-t,[47] nevezte meg, mint fontos inspirációt. Elmondása szerint tőlük tanulta, hogy egy előadóművész mindig legyen nyitott és bátran változtasson stílusán vagy megjelenésén, még akkor is, ha ez rossz sajtóvéleménnyel jár együtt. További példaképei: Whitney Houston,[48] Nina Simone,[49] és Aretha Franklin.[50]
2009. Christina Aguilera by Night
My Kind of Christmas (2000)
Back to Basics (2006)
Keeps Gettin’ Better – A Decade of Hits (2008)
Genie Gets Her Wish (1999)
Stripped Live in the U.K. (2004)
Back to Basics: Live and Down Under (2007)
Christina Aguilera -The Girl Next Door (2010)
2010 szeptemberében New Yorkban
Christina Aguilera: In Concert Tour (2000/2001)
Justified/Stripped Tour / Stripped World Tour (2003)
Back to Basics Tour (2006/2007)
Get Him to the Greek
Christina Aguilera karrierje során számos díjat és elismerést kapott. Az énekesnő eddig 6 Grammy-díjat nyert. Négyet szóló énekesként, kettőt pedig közreműködésért.[5] 2010-ben Aguilera csillagot kapott a Hollywoodi hírességek sétányán.[26]
"Genie in a Bottle"
Best Female Pop Vocal Performance
"What a Girl Wants"
Best Female Pop Vocal Performance
Best Latin Pop Album
"Nobody Wants to Be Lonely"(duett Ricky Martinnal)
Best Pop Collaboration with Vocals
Best Pop Collaboration with Vocals
Song of the Year
Best Female Pop Vocal Performance
"Can't Hold Us Down"(featuring Lil' Kim)
Best Pop Collaboration with Vocals
Best Pop Vocal Album
"A Song for You"(duett Herbie Hancockkal)
Best Pop Collaboration with Vocals
"Ain't No Other Man"
Best Female Pop Vocal Performance
Best Pop Vocal Album
Best Female Pop Vocal Performance
"Steppin' Out"(duett Tony Bennettel)
Best Pop Collaboration with Vocals
Best Pop Duo/Group Performance
Best Compilation Soundtrack for Visual Media
"Say Something" (duett az A Great Big Worlddel)
Best Pop Duo/Group Performance
Best New Pop Artist
Female Artist of the Year
Female Artist of the Year
Top Hot 100 Song
Billboard Latin Music Awards
Pop Album of the Year, Female
Pop Album of the Year, New Artist
Back to Basics Tour
MTV Europe Music Awards
↑ a b c d e f g h i j k Aguilera életrajz az Allmusic-on (angol nyelven), 1998. január 1. (Hozzáférés: 2012. november 9.)
↑ Burlesque/Díva film az imdb.com-on, 2010. december 17. (Hozzáférés: 2012. november 9.)
↑ a b Christina Aguilera életrajz a Biography.com-on (angol nyelven), 1998. január 1. (Hozzáférés: 2012. november 9.)
↑ Christina Aguilera életrajz a Rollingstone.com-on (angol nyelven), 1998. január 1. [2014. január 22-i dátummal az eredetiből archiválva]. (Hozzáférés: 2012. november 9.)
↑ a b c Grammy adatbank, Christina Aguilera díjak (angol nyelven), 1999. január 1. (Hozzáférés: 2012. november 9.)
↑ Aguilera 4. a Maxim legszexisebb listáján, 2000. január 1. [2011. február 8-i dátummal az eredetiből archiválva]. (Hozzáférés: 2012. november 9.)
↑ a b c d Aguilera életrajz a BBC Music-on (angol nyelven), 1998. január 1. (Hozzáférés: 2012. november 9.)
↑ Rollingstone magazin cikk, Christina Aguilera Stripped album eladások (angol nyelven), 2006. június 29. [2008. április 19-i dátummal az eredetiből archiválva]. (Hozzáférés: 2012. november 9.)
↑ Christina Aguilera Justin Temberlake-kel turnézik MTV Music cikk (angol nyelven), 2003. január 29. (Hozzáférés: 2012. november 9.)
↑ Christina Aguilera esküvő (angol nyelven), 2005. november 19. [2012. október 6-i dátummal az eredetiből archiválva]. (Hozzáférés: 2012. november 9.)
↑ Christina Aguilera a Good Morning America programban a Back to Basics-ről beszél, 2006. augusztus 16. (Hozzáférés: 2012. november 9.)
↑ Christina Aguilera Rollingstone magazin kritika, 2010. augusztus 10. (Hozzáférés: 2012. november 9.)
↑ Christina Aguilera Allmusic kritika, 2006. augusztus 15. (Hozzáférés: 2012. november 9.)
↑ Billboard Magazin story Bionic (angol nyelven), 2010. május 14. [2010. szeptember 25-i dátummal az eredetiből archiválva]. (Hozzáférés: 2012. november 9.)
↑ Back to Basics Tour dátumok, 2006. november 17. [2012. június 7-i dátummal az eredetiből archiválva]. (Hozzáférés: 2012. november 9.)
↑ Diddy Tell Me youtube.com video, 2010. október 3. (Hozzáférés: 2012. november 9.)
↑ The Washington Post kritika, Allison Stewart (angol nyelven), 2010. június 10. (Hozzáférés: 2012. november 10.)
↑ NME kritika, Dan Martin (angol nyelven), 2010. június 7. (Hozzáférés: 2012. november 10.)
↑ Slant Magazin kritika, (angol nyelven), 2010. június 7. (Hozzáférés: 2012. november 10.)
↑ Bionic album, kereskedelmi mérleg, softpedia.com (angol nyelven), 2010. június 23. (Hozzáférés: 2012. november 10.)
↑ Bionic album, kereskedelmi mérleg, gawker.com (angol nyelven), 2012. október 12. (Hozzáférés: 2012. november 10.)
↑ Bionic Tour, yahoo voices cikk (angol nyelven), 2010. május 26. (Hozzáférés: 2012. november 10.)[halott link]
↑ Christina Aguilera Kovács Kati számát dolgozta fel, Népszabadság, 2010. június 10. (Hozzáférés: 2012. november 10.)
↑ Christina Aguilera Christina és férje elváltak, Us magazin cikk (angol nyelven), 2010. október 12. (Hozzáférés: 2012. november 10.)
↑ Christina Aguilera Christina és barátja vásárolnak, dailymail cikk (angol nyelven), 2012. október 22. (Hozzáférés: 2012. november 10.)
↑ a b Christina Aguilera Christina csillagot kap a hollywood-i hírességek sétányán, MTV.com cikk (angol nyelven), 2010. november 15. (Hozzáférés: 2012. november 10.)
↑ Christina, The Voice judge on NBC, the Atlantic cikk (angol nyelven), 2011. március 3. (Hozzáférés: 2012. november 11.)
↑ The Billboard cover story, Christina és Maroon 5 siker, 2011. november 7. (Hozzáférés: 2012. november 11.)
↑ MAHASZ archivum, a karesőbe be kell írni: "Moves Like Jagger", 2011. november 11. (Hozzáférés: 2012. november 11.)
↑ Christina Aguilera túlsúllyal is bomázónak akar látszani, radiototal.hu cikk, 2011. október 10. (Hozzáférés: 2012. november 11.)
↑ Christina Aguilera MTV cikk, Lotus új album, 2012. november 6. (Hozzáférés: 2012. november 11.)
↑ Christina Aguilera Billboard 200 album slágerlista helyezések. [2013. január 12-i dátummal az eredetiből archiválva]. (Hozzáférés: 2012. május 6.)
↑ Christina Aguilera, Lotus második kislemez, thatgrapejuice.com, 2012. november 16. (Hozzáférés: 2012. november 23.)
↑ Christina Aguilera tagadja kirohanását, entertainmentwise.com cikk (angol nyelven), 2012. november 6. [2012. október 8-i dátummal az eredetiből archiválva]. (Hozzáférés: 2012. november 11.)
↑ Christina Interjú, a Guardian újsággal, cikk (angol nyelven), 2010. június 13. (Hozzáférés: 2012. november 13.)
↑ Blander Magazin, a 22 legjobb énekes listája, 2007. december 11. (Hozzáférés: 2012. november 13.)
↑ Celine Dion: Chiristina talán a legjobb énekes, 2007. december 1. (Hozzáférés: 2012. november 13.)
↑ Rolling Stone Magazin, legjobb énekesek listája, 2008. november 11. (Hozzáférés: 2012. november 13.)
↑ Christina Aguilera kritika, Entertainment Weekly cikk, 2000. december 11. [2013. február 1-i dátummal az eredetiből archiválva]. (Hozzáférés: 2012. november 13.)
↑ Perry "mocskos" melója Christina Aguilera-val, 2002. október 29. [2008. április 30-i dátummal az eredetiből archiválva]. (Hozzáférés: 2012. november 13.)
↑ Christina Aguilera, Billboard Magazin, Basic' Instinct cikk (angol nyelven), 2002. október 29. (Hozzáférés: 2012. november 13.)
↑ Aguilera, The New York Times cikk (angol nyelven), 2006. augusztus 17. (Hozzáférés: 2012. november 9.)
↑ Aguilera, Bionic albumról, Thatgrapejuice.net cikk (angol nyelven), 2012. szeptember 12. (Hozzáférés: 2012. november 9.)
↑ Christina Aguilera interjú, Etta James (cikk angol nyelven), 2006. június 28. (Hozzáférés: 2012. november 17.)
↑ US weekly cikk Etta James temetéséről (angol nyelven), 2012. január 30. (Hozzáférés: 2012. november 17.)
↑ Christina Aguilera, Not Myself Tonight video, Madonna tiszteletére (cikk angol nyelven), 2010. június 2. (Hozzáférés: 2012. november 23.)
↑ Christina Aguilera, Janet Jackson említi életrajzában, 2010. január 1. (Hozzáférés: 2012. november 23.)
↑ Christina Aguilera Whitney tribute (cikk angol nyelven), 2001. június 1. (Hozzáférés: 2012. november 23.)
↑ Christina Aguilera, Nina Simone inspiráció (cikk angol nyelven), 2007. január 1. (Hozzáférés: 2012. november 23.)
↑ Christina Aguilera interjú, Aretha Franklin (cikk angol nyelven), 2006. április 28. (Hozzáférés: 2012. november 23.)
A Wikimédia Commons tartalmaz Christina Aguilera témájú médiaállományokat.
Christina Aguilera a Last.fm-en
Christina Aguilera az IMDb-n
Christina Aguilera a PORT.hu-n (magyarul)
A lap eredeti címe: „https://hu.wikipedia.org/w/index.php?title=Christina_Aguilera&oldid=25184585”
Utoljára szerkesztve 2022. augusztus 17., 04:45-kor
A lap utolsó módosítása: 2022. augusztus 17., 04:45
A lap szövege CC BY-SA 3.0 alatt érhető el, ha nincs külön jelölve.